**Despre cine vorbeam?**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Noi nu suntem bătrâni, iubire,

Deşi pe tâmple ghiocei

Trădeaz-un strop de-mpotrivire...

Noi suntem tineri. Încă-mi iei

În braţe trupul zvelt şi încă

Dansăm pe ţărmuri de smarald

În rana timpului adâncă,

La pieptul tău mi-e tot mai cald.

Trag clopotele la vecernii,

Dar port în suflet primăveri

Şi-n părul lung argintul iernii...

Suntem mai tineri decât ieri.

- N-am spus, iubire, niciodată

Că tâmplele n-au înflorit,

Dar ţin balanţa înclinată

Spre început... Te-am întâlnit

Şi poate-a fost nebun curajul

De-a mă opri pe-un ţărm tăcut,

Cu vise mi-am umplut bagajul

Şi m-am hrănit cu un sărut.

Suntem mai tineri c-o secundă,

C-o veșnicie-ntârziați,

Trăim o dragoste rotundă

La tinereţe condamnaţi.

Liliana Trif Ioan Grigoraș